16.06.2009. likums "Grozījumi likumā "Par izložu un azartspēļu nodevu un nodokli"" ("LV", 100 (4086), 30.06.2009.) [spēkā ar 01.07.2009.]

Saeima ir pieņēmusi un Valsts 
prezidents izsludina šādu likumu:

Grozījumi likumā "Par izložu un azartspēļu nodevu un nodokli"
Izdarīt likumā "Par izložu un azartspēļu nodevu un nodokli" (Latvijas Republikas Saeimas un Ministru Kabineta Ziņotājs, 1994, 14.nr.; 1995, 22.nr.; 1997, 9.nr.; 1999, 17., 24.nr.; 2001, 15., 24.nr.; 2003, 2., 15., 20., 23.nr.; 2005, 14.nr.; 2007, 8.nr.) šādus grozījumus:

1. Izteikt 3.pantu šādā redakcijā:

"3.pants. Ar azartspēļu nodokli apliekamais objekts ir azartspēļu organizētājs - kapitālsabiedrība, azartspēļu norises vieta un spēļu iekārtas. No katras iekārtotās vai uzstādītās azartspēļu tiešās norises vietas iekasējams nodoklis pēc šādām likmēm par katru kārtējo kalendāro gadu:

1) rulete (cilindriskā spēle) - par katru ruletes rotējošajai iekārtai pievienoto spēļu galdu - Ls 9600;

2) kāršu un kauliņu spēles - par katru galdu - Ls 9600;

3) videospēles un mehāniskie automāti - par katra automāta katru spēles vietu - Ls 1680.

Veiksmes spēlei pa tālruni azartspēļu nodoklis ir 15 procenti no šīs spēles organizēšanas ieņēmumiem.

Azartspēļu nodoklis par totalizatoru un derībām ir 15 procenti no šīs spēles organizēšanas ieņēmumiem.

Azartspēļu nodoklis par bingo ir 10 procenti no šīs spēles organizēšanas ieņēmumiem.

Ja azartspēles organizē, izmantojot telekomunikācijas, azartspēļu nodoklis neatkarīgi no spēles veida ir 10 procenti no šīs spēles organizēšanas ieņēmumiem."

2. Aizstāt 7.panta otrās daļas 1.punktā skaitli "8" ar skaitli "10".

3. 10.pantā:

aizstāt trešajā daļā skaitli "10" ar skaitli "15";

papildināt pantu ar astoto daļu šādā redakcijā:

"Azartspēļu nodoklis par bingo maksājams katru mēnesi atbilstoši bingo organizēšanas ieņēmumiem."

Likums stājas spēkā 2009.gada 1.jūlijā.

Likums Saeimā pieņemts 2009.gada 16.jūnijā.

Valsts prezidents V.Zatlers

Rīgā 2009.gada 30.jūnijā

  

